Ene-Liis Semper

Ene-Liis Semper (sündinud 4. aprillil 1969 Tallinnas) on eesti video-, performance'i- ja teatrikunstnik. Ene-Liis Semper lõpetas 1995. aastal Eesti Kunstiakadeemia stsenograafia erialal ning on loonud arvukalt lava- ja kostüümikujundusi Eesti teatrites (sh ooperilavastustele). 2004. aastal asutas ta koos Tiit Ojasooga teatri NO99, kus nad olid samast aastast kunstilised juhid ja lavastajad, samuti enamiku originaallavastuste tekstide autorid. 2010/2011. õppeaastal oli ta Tartu Ülikooli vabade kunstide professor. Ene-Liis Semper on üks rahvusvaheliselt tuntumaid Eesti kunstnikke. Tema 2012. aastal Kumus toimunud isikunäitus hõlmas terve viienda korruse. See ruumiinstallatsiooni ja videokunsti süntees oli kunstniku sõnul senistest isikunäitustest töömahukaim ja mastaapseim, olles samas ka Tallinna kui Euroopa kultuuripealinna 2011 kunstiprogrammi üks olulisem projekt. Semper on oma videoloominguga osalenud näitustel mitmel pool maailmas, sh nüüdiskunstifestivalil „Manifesta“ (2000, Ljubljana) ja Veneetsia biennaalil (2001). Ene-Liis Semperi loomingut on pärjatud arvukate auhindadega, sh Eesti Teatriliidu kunstnikuauhinnaga aastatel 2002, 2003, 2006, 2007 ja 2014. Rahvusooperis Estonia on ta loonud kujunduse ja kostüümid Tüüri ooperile „Wallenberg“, mille kunstiline meeskond pälvis silmapaistva töö eest Eesti Vabariigi kultuuripreemia (2007). Ta on kaks korda (2009 ja 2014) pälvinud Natalie Mei auhinna. Ene-Liis Semper on 2006. aastast Eesti teatri aastaauhindade laureaatidele antava klaaskuuli, "Theodori silma" idee autor. Teostaja oli klaasikunstnik Ivo Lill. 1998 "Kallis härra Q" (mängufilm) – kunstnik, kostüümikunstnik 1998 "Georgica" (mängufilm) – kostüümikunstnik 2011 "Rotilõks" (mängufilm) – näitleja (maakler kontoris) 2013 "Kust tuleb tolm ja kuhu kaob raha?" (dokumentaalfilm) – režissöör, stsenarist, monteerija 1982. aasta telelavastuses "Uus poiss" mängis ta Aljoškat. 1997 – Eesti Kultuurkapitali kujutava ja rakenduskunsti sihtkapitali aastapreemia (videoinstallatsioonid 1997. aastal) 2000 – Eesti Kultuurkapitali kujutava ja rakenduskunsti aastapreemia (esinemine biennaalil Manifesta 3 ja isikunäitus "Siin" Rottermanni soolalaos) 2001 – Kristjan Raua preemia (näitus Rotermanni soolalaos, mis demonstreeris videokunsti kui visuaalse kunsti suurt potentsiaali) 2001 – Hansapanga kunstipreemia 2002 – Eesti Teatriliidu kunstnikuauhind 2003 – Eesti Teatriliidu kunstnikuauhind 2003 – Eesti Vabariigi kultuuripreemia 2003 – stipendium "Ela ja sära" 2004 – Valgetähe V klassi teenetemärk 2006 – Eesti Teatriliidu kunstnikuauhind 2007 – Eesti Teatriliidu kunstnikuauhind 2008 – Eesti Vabariigi kultuuripreemia (koos Erkki-Sven Tüüri, Dmitri Bertmani, Arvo Volmeri ja Neeme Kuningaga, ooper "Wallenberg") 2009 – Natalie Mei nimeline auhind 2009 – Eesti Teatriliidu aasta lavastuse auhind (rokkooperi "Ruja" lavastusmeeskonna liige) 2011 – Eesti Kultuurkapitali arhitektuuri sihtkapitali aastapreemia (koos Maarja Kase, Ralf Lõokese, Pelle-Sten Viiburgi ja Karli Luigega; NO99 Põhuteater - vormitähendustest edasi liikunud ning arhitektuurile kui sündmusele ja kohaloomele keskendunud aktsiooni eest) 2011 – Eesti Vabariigi kultuuripreemia (koos Tiit Ojasoo ja Eero Epneriga; Teater NO99 suurprojekt "Ühtse Eesti suurkogu") 2014 – Eesti Teatriliidu kunstnikuauhind 2014 – Natalie Mei nimeline auhind 2016 – Eesti Teatriliidu teatrikunsti eriauhind (lavastusprojekti "Ühtne Eesti" meeskonna liige) 2017 – Eesti Teatriliidu etenduskunstide ühisauhind (Teater NO99 lavastuse "Pööriöö uni" lavastuse trupp) 2024 – Eesti Teatriliidu lavastajaauhind (koos Tiit Ojasoo ja Olari Eltsiga, "Macbeth" (Eesti Draamateater, Eesti Riiklik Sümfooniaorkester ja Eesti Kontsert)) Tema elukaaslane on lavastaja Tiit Ojasoo. Neil on tütar ja poeg. Theodori silm. Eesti Teatriliidu veebisait. Eesti riiklike teenetemärkide kavaleride andmebaas presidendi kantselei kodulehel (president.ee). Ene-Liis Semper Teater NO99 kodulehel Ene-Liis Semper Kaasaegse Kunsti Eesti Keskuse kodulehel Ene-Liis Semper ja 12 küsimust Taavi Eilat "Ene-Liis Semper: võimalus sellist teatrit teha oli uskumatult suur vedamine" ERR, 30. detsember 2018